<classify> Kwa mujibu wa taarifa iliyowekwa kwenye tovuti ya Azam FC jana, Azam imeachana na Hall rasmi, baada ya kufanyika makubaliano ya pande zote mbili.Akizungumza na tovuti hiyo, Ofisa Mtendaji wa Azam FC, Saad Kawemba alisema wamechukua hatua hiyo kufuatia hivi karibuni Hall kutangaza uamuzi wa kuachia ngazi akiweka wazi kuwa amechoka kufundisha soka Tanzania na sasa anataka kwenda kutafuta changamoto nyingine mpya ya kufundisha soka nje ya nchi.Alisema mara baada ya kukaa meza moja na Hall wamekubaliana kwa pamoja juu ya ombi lake hilo huku akieleza kuwa kwa sasa kikosi hicho kitakuwa chini ya Kitambi.Alisema Kitambi atakinoa kikosi hicho katika mechi mbili zilizobakia msimu huu, ya ligi dhidi ya Mgambo JKT itakayochezwa Jumapili ya wiki hii na ile ya fainali ya Kombe la Shirikisho dhidi ya Yanga Juni 11 mwaka huu.Kawemba alimpongeza Hall kwa mafanikio aliyoipa timu hiyo kwa muda aliofanya kazi ndani ya Azam FC huku akimtakia kila la heri katika timu nyingine atakayokwenda kuifundisha.  <topic>: MICHEZO 